OpenLLM-France/wikimedia huggingface dataset:
# Arthur Jonath

Arthur Jonath (Bentrop, 9 de setembre de 1909 - Neu-Isenburg, 14 d'abril de 1963) va ser un atleta alemany, especialista en curses de velocitat, que va competir durant les dècades de 1920 i 1930.
El 1931 i 1932 va guanyar els títols alemanys dels 100 i 200 metres. Va establir tres rècords mundials indoor en els 50 i 60 metres el 1930 i 1931, i dos rècords mundials a l'aire lliure en els 100 metres el 1932 i 1933. També va establir tres rècords mundials amb l'equip alemany de relleus 4×100 metres.
El 1932 va prendre part en els Jocs Olímpics de Los Angeles, on va disputar tres proves del programa d'atletisme. Guanyà la medalla de plata en els 4x100 metres relleus formant equip amb Friedrich Hendrix, Erich Borchmeyer i Helmut Körnig, i la de bronze en els 100 metres. En els 200 metres finalitzà en quarta posició. En acabar els Jocs no va tornar a casa amb la delegació alemanya, sinó que es quedà als Estats Units convidat per les actrius Greta Garbo i Marlene Dietrich. Se li va oferir la ciutadania estatunidenca i formació universitària, però el seu padrastre el va portar de tornada a Alemanya.
Durant la Segona Guerra Mundial va lluitar com a oficial de les SS al front de Rússia, on fou fet presoner de guerra. En acabar la guerra va dirigir una benzinera i fou entrenador del FSV 1899 Frankfurt.

## Millors marques

* 100 metres llisos. 10.3" (1932)
* 200 metres llisos. 21.2" (1932)

## Referències

* 1 2 3 4 5 «Arthur Jonath Olympic Results». sports-reference.com. Arxivat de l'original el 2009-06-04. [Consulta: 20 març 2019].
* ↑ Fitxa a trackfield.brinkster.net
# Peter Alexander Rupert Carington

Peter Alexander Rupert Carington, 6è baró Carrington, baró Carington of Upton, KG, GCMG, CH, PC, DL (prop d'Aylesbury, Buckinghamshire, 6 de juny de 1919 - 9 de juliol de 2018), fou un polític britànic del Partit Conservador, que va ocupar el càrrec de Secretari de Relacions Exteriors entre 1979 i 1982 i més tard, el de sisè secretari general de l'OTAN, entre 1984 i 1988.   Va ocupar més altres càrrecs com ara els de Secretari d'Energia, i Secretari de Defensa, entre els anys 1970 i 1974, essent primer ministre Edward Heath. Va ser líder de la Cambra dels Lords entre 1963 i 1964.
Abans d'iniciar-se en política va ser membre de l'Exèrcit britànic, i va aconseguir la jerarquia de Major dins la Guàrdia de Granaders. És canceller de l'Orde de la Lligacama.

## Notes

* ↑ El primer títol és hereditari; el segon, vitalici. Observeu la diferència entre "Carington" i "Carrigton" de cognom i títols.
* ↑ McFadden, Robert D. «Lord Carrington, 99, Former British Foreign Secretary, Dies» (en anglès). New York Times, 10-07-2018. [Consulta: 11 juliol 2018].
# Olle Petrusson

Olle Petrusson (Nälden, 14 de novembre de 1943) és un biatleta suec, ja retirat, que va competir durant les dècades de 1960 i 1970.
El 1968 va prendre part en els Jocs Olímpics d'Hivern de Grenoble, on guanyà la medalla de bronze en el relleu 4x7,5 quilòmetres del programa de biatló. Va formar equip amb Lars-Göran Arwidson, Tore Eriksson i Holmfrid Olsson. En aquests mateixos Jocs fou dinovè en la cursa dels 20 quilòmetres. Quatre anys més tard, als Jocs de Sapporo, va disputar dues proves del programa de biatló, en les quals no aconseguí cap medalla. En el seu palmarès també destaquen dues medalles de bronze al Campionat del món de biatló.

## Referències

* 1 2 «Olle Petrusson Olympic Results». sports-reference.com. Arxivat de l'original el 17 d’abril 2020. [Consulta: 25 febrer 2020].
* ↑ Olle Petrusson a Comitè Olímpic Suec (suec)
# Hexaprotodon

Hexaprotodon és un gènere d'hipopotàmids extints. Alguns autors consideren que l'hipopòtam nan (Choeropsis liberiensis) en realitat forma part d'aquest gènere, cosa que implicaria que en realitat no està extint.
Les espècies consensuades del gènere inclouen:
* Hexaprotodon bruneti - Hipopòtam afar (fòssil) Boisserie i White, 2004
* Hexaprotodon crusafonti (fòssil) Aguirre, 1963
* Hexaprotodon hipponensis (fòssil) (Gaudry, 1867)
* Hexaprotodon imagunculus (fòssil) (Hopwood, 1926)
* Hexaprotodon iravticus (fòssil) Falconer i Cautley, 1847
* Hexaprotodon karumensis (fòssil) Coryndon, 1977
* Hexaprotodon mingoz (fòssil) Boisserie et al., 2003
* Hexaprotodon namadicus - Hipopòtam indi petit (fòssil) Falconer i Cautley, 1847 - possiblement el mateix que H. palaeindicus
* Hexaprotodon palaeindicus - Hipopòtam indi (fòssil) Falconer i Cautley, 1847
* Hexaprotodon pantanellii (fòssil) (Joleaud, 1920)
* Hexaprotodon primaevus (fòssil) Crusafont et al., 1964
* Hexaprotodon protamphibius (fòssil) (Arambourg, 1944)
* Hexaprotodon siculus (fòssil) (Hooijer, 1946)
* Hexaprotodon sivalensis - Hipopòtam de Sivalik (fòssil) Falconer i Cautley, 1836
* Hexaprotodon sp. - Hipopòtam de Myanmar (fòssil)
i algunes espècies del Plistocè d'Indonèsia.
El nom Hexaprotodon significa "sis dents del davant", car algunes de les formes fòssils tenien sis parells d'incisives.

## Referències

* 1 2 «The Paleobiology Database. Informació taxonòmica i de distribució sobre plantes i animals fòssils.» (en anglès). Arxivat de l'original el 2013-05-27. [Consulta: 6 novembre 2010].
# Olga Kazi

Olga Kazi (Budapest, 10 de maig de 1941), de casada Gyulai, és una atleta hongaresa, ja retirada, especialista en curses de mig fons, que va competir entre finals de la dècada de 1950 i mitjans de la de 1960.
El 1960 va prendre part en els Jocs Olímpics d'Estiu de Roma on quedà eliminada en sèries en la cursa dels 800 metres del programa d'atletisme. Quatre anys més tard, als Jocs de Tòquio, disputà dues proves del programa d'atletisme. En ambdues quedà eliminada en sèries
En el seu palmarès destaca una medalla de bronze en els 800 metres del Campionat d'Europa d'atletisme de 1962 i una d'or en les Universíades de 1963. A nivell nacional guanyà 11 campionats hongaresos: dos dels 400 metres, cinc dels 800 metres i un dels 1.500 metres, camp a través, 4x200 metres i equips de camp a través.

## Millors marques

* 400 metres. 54.9" (1963)
* 800 metres. 2' 05.0" (1962)

## Referències

* 1 2 3 Olga Kazi a Sports Reference (arxivat)
* 1 2 «Olympedia – Olga Kazi». [Consulta: 11 març 2021].
* ↑ «Magyar Bajnokok Atletikaban, nok». [Consulta: 11 març 2021].
* ↑ Fitxa a trackfield.brinkster.net
# Arthur Qvist

Arthur Qvist (Christiania, 17 de febrer de 1896 - Ullensaker, 20 de setembre de 1973) va ser un genet i militar noruec que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on va disputar dues proves del programa d'hípica. Va guanyar la medalla de plata en la prova de concurs complet per equips, mentre en el concurs complet individual fou vuitè. En ambdues proves va participar amb el cavall Hidalgo. Vuit anys més tard, als Jocs de Berlín va disputar quatre proves del programa d'hípica. Destaca la setena posició en la prova de doma per equips amb el cavall Jaspis, mentre en les altres proves finalitzà més enllà de la desena posició.
El 1917 entrà a l'Acadèmia Militar el 1932 va ser nomenat capità de cavalleria. Amb l'esclat de la Segona Guerra Mundial a Noruega, l'abril de 1940, va lliurar la seva unitat a les tropes alemanyes i després d'un breu captiveri fou alliberat. L'estiu de 1941 es va allistar a la Legió noruega, unes tropes col·laboracionistes de les Waffen SS, on va exercir de comandant. Per tot plegat fou condecorat, entre d'altres, amb la Creu de Ferro en Primer i Segon Grau i la Medalla del Front Oriental. Amb la finalització de l'ocupació alemanya i la Guerra fou condemnat a 10 anys de presó acusat de traïció .

## Referències

* 1 2 «Arthur Qvist Olympic Results». sports-reference.com. Arxivat de l'original el 18 de gener 2011. [Consulta: 19 juliol 2018].
* ↑ Den Norske Legion (anglès)
# Baba Budan

Les muntanyes de Baba Budan (Chandra Drona, modernament també muntanyes Dattagiri) són una serralada de Karnataka principalment al districte de Chikkamagaluru. El nom correspon a un sufi del segle xvii suposat introductor del cafè a l'Índia (que hauria portat de Mukha al Iemen) i que té una capella a les muntanyes a Attigundi, l'únic poble rellevant de les muntanyes. El seu nom hindú Chandra Drona vol dir "Cràter de la Lluna".
La part nord s'inicia a les muntanyes Hebbe (1.360 metres); la part sud la formen les muntanyes Basavan-gudda i Woddin-gudda (altura mitjana 1.650 metres). El cim més alt és el Mulainagiri o Mullayanagiri o Mullayangiri o Mullainagiri, de 1.958 metres, al sud de la serralada, i al nord-est de l'anterior el Baba-Budan-giri de 1.926 metres, és el lloc on neixen els rius Veda i Avati i on es troba la capella de Baba Budan; a l'est hi ha el poc de Deviramman-gudda (de pic cònic), on es fa el festival de Dipavali; i al nord-est el Kalhatti-giri (1.908 metres). Al Baba-Budan-giri se suposa que fou el primer lloc on es va plantar cafè; el primer jardí europeu dedicat al cafè es va obrir el 1840.
Unes cascades importants són les de Abbe i Manikyadhara prop de Dattapeeta. Altres són les de Gada Theertha, Nallikayi Theertha i Kamana Theertha. Al peu de les muntanyes, a l'est hi ha dos llacs artificials de certa antiguitat. Hi ha una mica de ferro a la part oriental de la serralada.

## Nota

* ↑ noms alternatius Dattagiri, Baba Budangiri, Bababudangiri, Baba Budan Giri o Vayu-parvata

## Vegeu també

* Hagari.

## Referències

* The Imperial Gazetteer of India, 1885, Sir William Wilson Hunter, London, Trübner & co.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.

## Enllaços externs

* Chikmagalur Arxivat 2009-07-09 a Wayback Machine.
# Olli Partanen

Olli Partanen (Kouvola, 18 d'agost de 1922 - Kouvola, 15 de juny de 2014) fou un atleta finlandès, especialista en el llançament de disc, que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on fou divuitè en la prova del llançament de disc del programa d'atletisme.
En el seu palmarès destaca una medalla de bronze en la prova del llançament de disc al Campionat d'Europa d'atletisme de 1950, rere els italians Adolfo Consolini i Giuseppe Tosi.
Durant la Segona Guerra Mundial va servir al Batalló de Voluntaris de la Finlàndia de les Waffen-SS.

## Millors marques

* Llançament de disc. 50,14 metres (19494)

## Referències

* ↑ «Olli Partanen Olympic Results». sports-reference.com. Arxivat de l'original el 13 de novembre 2014. [Consulta: 15 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ Suuri olympiateos. [12. Urheilukunniamme puolustajat : Suomen olympiaedustajat 1906-2000]. Jyväskylä: Graface, 2001, p. 240. ISBN 951-98673-1-7.
* ↑ «Suomalaisen SS-pataljoonan urheilumiehiä :: Suomen Urheilutietäjät ry». Arxivat de l'original el 2022-04-08. [Consulta: 15 maig 2020].
* ↑ «Track and Field Statistics». [Consulta: 15 maig 2020].
# Ketino Kachiani-Gersinska

Ketino Kachiani —amb nom de casada Ketino Kachiani-Gersinska— (Geòrgia, 11 de setembre de 1971) és una jugadora d'escacs alemanya. Va obtenir els títols de Gran Mestre Femení el 1990, i de Mestre Internacional el 1997. D'origen georgià, es va mudar a Alemanya i s'hi va casar amb un alemany, país del qual va obtenir la nacionalitat.
A la llista d'Elo de la FIDE del gener de 2022, hi tenia un Elo de 2295 punts, cosa que la feia la jugadora número 463 (en actiu) d'Alemanya. El seu màxim Elo va ser de 2465 punts, a la llista d'abril de 2002 (posició 928 al rànquing mundial).

## Resultats destacats en competició

El 1987 Kachiani fou campiona de Geòrgia femenina.
Kachiani fou campiona del món júnior femenina el 1989, a Tunja, i repetí el triomf l'any següent, a Santiago de Xile.
El 2002 empatà als llocs 3r–4t amb Dragan Šolak al Casino Open a Interlaken.

## Referències

* 1 2 «Nota biogràfica de Ketino Kachiani-Gersinska» (en anglès). Chessgames.com. [Consulta: 29 maig 2015].
* ↑ «"Rànquing d'escaquistes per federació: Alemanya"» (en anglès). lloc web de la FIDE. [Consulta: 26 gener 2022].
* ↑ Posició al rànquing mundial i evolució Elo de Ketino Kachiani-Gersinska «benoni.de» (en alemany). Arxivat de l'original el 2015-07-06. [Consulta: 7 juny 2015].
* ↑ «Quadre d'honor dels Campionats del món júnior, fins a 2004» (en anglès). Chessbase.com News, 29-11-2004. [Consulta: 29 maig 2015].
* ↑ Weeks, Mark. «World Junior Chess Champions» (en anglès). mark-weeks.com. [Consulta: 29 maig 2015].
* ↑ «Dades del torneig, abril 2002: Casino Open - Suïssa» (en anglès). FIDE. [Consulta: 19 maig 2010].

## Enllaços externs

* Fitxa a Olimpbase
# Neurotriquinis

Els neurotriquinis (Neurotrichini) són una tribu de tàlpids de la subfamília dels talpins. La tribu conté cinc espècies repartides en dos gèneres, de les quals quatre estan extintes i l'única de vivent és el talp musaranya nord-americà (Neurotrichus gibbsii).
S'han trobat fòssils de N. colombianus a Oregon (EUA), mentre que els fòssils de N. minor i N. polonicus han estat trobats a Polònia. Les espècies prehistòriques poloneses són més recents en el registre fòssil que l'americana.
D'altra banda, els fòssils de Quyania chowi provenen del Miocè superior i Pliocè inferior del nord de la Xina.

## Referències

* 1 2 Entrada «Neurotriquini» de la Paleobiology Database (anglès)
Espècies vivents de la família dels tàlpids :
Regne Animalia · Embrancament Chordata · Classe Mammalia · Infraclasse Eutheria · Superordre Laurasiatheria · Ordre Eulipotifles :
Subfamília Scalopinae :
Subfamília Talpinae :
Subfamília Uropsilinae :
Categoria :
# Oliver MacDonald

Oliver MacDonald (Paterson, 20 de febrer de 1904 - Flemington, 14 d'abril de 1973) va ser un atleta estatunidenc que va competir durant la dècada de 1920.
El 1924 va prendre part en els Jocs Olímpics de París, on guanyà la medalla d'or en la prova dels 4x400 m relleus del programa d'atletisme. Formava equip amb Commodore Cochran, Alan Helffrich i William Stevenson.
Es va graduar a la Universitat de Pennsilvània el 1927.

## Millors marques

* 200 metres llisos. 21.8" (1924)
* 400 metres llisos. 48.5" (1924)

## Referències

* 1 2 3 «Oliver MacDonald Olympic Results». sports-reference.com. Arxivat de l'original el 18 d’abril 2020. [Consulta: 11 juny 2018].
* ↑ Oliver MacDonald a trackfield.brinkster.net
# Arthur Studenroth

Arthur Studenroth (comtat de Bradford, 9 d'octubre de 1899 - Albany, 14 de març de 1992) va ser un atleta estatunidenc, especialitzat en curses de fons, que va competir durant la dècada de 1920.
El 1924 va prendre part en els Jocs Olímpics de París, on disputà dues proves del programa d'atletisme. Guanyà la medalla de plata en la prova del cros per equips, fent equip amb Earl Johnson i August Fager, mentre en la de cros individual fou sisè.

## Referències

* ↑ «Art Studenroth Olympic Results». sports-reference.com. Arxivat de l'original el 10 de novembre 2012. [Consulta: 5 juliol 2018].
# Phaneroptera nana

Phaneroptera nana és una espècie d'ortòpter de la família Tettigoniidae, subfamília Phaneropterinae.
Este insecte es troba en la major part d'Europa, l'Orient Pròxim i Àfrica del Nord. Com a espècie invasora, s'ha repartit per l'àrea de la Badia de San Francisco i pot ser s'haja estès per la conca de Los Angeles. Principalment habita en hàbitats assolellats i secs, especialment arbustos i branques baixes d'arbres.
Els mascles creixen fins als 13-15 mil·límetres de llargada, en canvi, les femelles arriben als 13-18 mil·límetres. La coloració del cos sol ser verd clar, amb moltes i menudes taques negres. El cap, les potes i les ales són verdes. Els ulls són taronja brillant. El ovipositor és d'aproximadament 5 mil·límetres i té forma de corbella.
Pot trobar-se des de juliol fins a l'octubre.

## Galeria

* Phaneroptera nana, nimfa
* Phaneroptera cf. nana, nimfa

## Referències

* ↑ Eades D.C., Otte D., Naskrecki P.: Orthoptera Species File Online
* ↑ Fauna europaea
* ↑ Ivkovic. 2017. Turkish Journal of Zoology Arxivat 2020-07-15 a Wayback Machine. 41(6):1084
* ↑ Kočárek P., Holuša J., Vlk R., Marhoul P. & Zuna-Kratky T. (2008). "Recent expansions of the bush-crickets Phaneroptera falcata and Phaneroptera nana (Orthoptera: Tettigoniidae) in the Czech Republic" Articulata. 23 (1): 65–75.
* ↑ Strano16

## Enllaços externs

* Enregistraments de so de Phaneroptera nana en BioAcoustica (en anglés)
# Baix Juba

El Baix Juba fou un comissariat de la Somàlia italiana que es va crear el 1926 amb territoris cedits pels britànics (el sud de Jubalàndia) i l'extrem sud-oest de la colònia. El seu nom italià fou Basso Giuba i el 1931 tenia 173.994 habitants. El 1960 va esdevenir província de la república de Somàlia. El 1968 la capital va passar de Chisimaio (Kismaayu o Kishmayo) a Jamame (Jamaame). El 1982 es van crear les regions, entre les quals la del Juba Inferior (Jubbada Hoose) formada per l'antic Baix Juba excepte dos districtes, Jilib i Bu'aale que junt amb altres districtes de l'Alt Juba (Sakow i Dujuma) van formar la regió del Juba Mitjà o Jubbada Dhexe

## Notes

* ↑ No està aclarit si el districte de Ceel Waaq, després de Gedo, fou inicialment part del Juba Mitjà
# Orazio Mariani

Orazio Mariani (Milà, 21 de gener de 1915 - Milà, 16 d'octubre de 1981) va ser un atleta italià, especialista en curses de velocitat, que va competir durant les dècades de 1930 i 1940.
El 1936 va prendre part en els Jocs Olímpics de Berlín, on va guanyar la medalla de plata en els 4x100 metres relleus del programa d'atletisme. Formà equip amb Gianni Caldana, Elio Ragni i Tullio Gonnelli.
En el seu palmarès també destaca una medalla de plata en els 100 metres llisos del Campionat d'Europa d'atletisme de 1938 i vuit campionats nacionals, set en els 100 metres i un en els 200 metres.

## Millors marques

* 100 metres llisos. 10.4" (1938)
* 200 metres llisos. 21.2" (1938)

## Referències

* 1 2 3 «Orazio Mariani Olympic Results». sports-reference.com. Arxivat de l'original el 12 d’agost 2011. [Consulta: 20 juny 2019].
* ↑ «"CAMPIONATI "ASSOLUTI" ITALIANI SUL PODIO TRICOLORE – 1906 2012». sportolimpico.it. Arxivat de l'original el 24 desembre 2012. [Consulta: 30 novembre 2012].
* ↑ Fitxa a trackfield.brinkster.net
# Oğulcan Kanmazalp

Oğulcan Kanmazalp (22 de juliol de 1992) és un jugador d'escacs turc que té el títol de Mestre Internacional d'escacs des de 2010.
A la llista d'Elo de la FIDE del desembre de 2021, hi tenia un Elo de 2468 punts, cosa que en feia el jugador número 8 de Turquia. El seu màxim Elo va ser de 2481 punts, a la llista del maig de 2018.

## Biografia

Va néixer a Izmir el 1992. Després d'acabar l'escola primària en la seva ciutat natal, va estudiar a l'institut Sant Joseph a Istanbul.
Oğulcan Kanmazalp va començar a jugar a escacs a l'edat de vuit anys. Va ser proclamat Mestre FIDE el 2008, i Mestre Internacional el 2010. Forma part de l'equip nacional d'escacs de Turquia.

## Resultats destacats en competició

El 2005 fou campió del Campionat de Turquia Sub14 i del Torneig d'escacs balcànics Sub20. El 2007 fou subcampió de Turquia Sub16. El 2010 es proclamà campió de Turquia.
El maig del 2015 fou campió del IV Obert Internacional de Llucmajor amb 7½ punts de 9 partides.

## Referències

* ↑ «"Rànquing d'escaquistes per federació: Turquia"» (en anglès). lloc web de la FIDE. [Consulta: 7 desembre 2021].
* ↑ Evolució Elo d'Oğulcan Kanmazalp «FIDE» (en anglès). [Consulta: 7 desembre 2021].
* 1 2 «Oğulcan Kanmazalp» (en turc). ISEM Satranç. Arxivat de l'original el 2013-03-04. [Consulta: 28 juliol 2013].
* ↑ «Ulusal Takımlar Bilgi Sistemi-Oğulcan Kanmazalp» (en turc). Türkiye Satranç Federasyonu. Arxivat de l'original el 2013-08-16. [Consulta: 28 juliol 2013].
* ↑ «Şampiyon Oğulcan Kanmazalp» (en turc). Türkiye Satranç Federasyonu, 08-04-2010. [Consulta: 28 juliol 2013].
* ↑ «Classificació i resultats IV Obert». chess-results.com. [Consulta: 19 maig 2015].

## Enllaços externs

* Ogulcan Kanmazalp Fitxa del jugador a 365escacs.com
# Octomylodon

Octomylodon és un gènere extint de peresós terrestre activament mòbil de la família dels milodòntids que visqué durant el Miocè i el Plistocè. Octomylodon fou assignat als milodòntids per Carroll (1988).

## Referències

* ↑ The Paleobiology Database. Taxonomia i distribució de plantes i animals fòssils.
* ↑ R. L. Carroll. 1988. Vertebrate Paleontology and Evolution. W. H. Freeman and Company, Nova York 1-698
# Oreste Puliti

Oreste Puliti (Liorna, Toscana, 18 de febrer de 1891 - Lucca, 5 de febrer de 1958) va ser un tirador d'esgrima italià que va competir a començament del segle xx.
El 1920 va prendre part en els Jocs Olímpics d'Anvers, on va disputar quatre proves del programa d'esgrima. Guanyà la medalla d'or en les competicions de floret i sabre per equips, mentre en la de sabre individual fou quart i en la de floret individual setè.
Quatre anys més tard, als Jocs de París, va disputar tres proves del programa d'esgrima. Guanyà la medalla d'or en la prova de sabre per equips, mentre en la de floret per equips fou quart i en la de sabre individual fou desqualificat.
La seva tercera i darrera participació en uns Jocs fou el 1928 a Amsterdam, on va disputar tres proves del programa d'esgrima. Guanyà la medalla d'or en la prova de floret per equips i la de plata en sabre per equips, mentre en la de floret individual fou quart.

## Referències

* 1 2 3 «Oreste Puliti Olympic Results». sports-reference.com. Arxivat de l'original el 17 d'abril 2020. [Consulta: 29 octubre 2017].
# Cierra Burdick

Cassidie Cierra Burdick (Charlotte, 30 de setembre de 1993) és una jugadora de bàsquet estatunidenca que actualment juga al València Basket Club.

## Institut

Burdick es va graduar a la David W. Butler High School el 2011. Va ser una de les cinc finalistes del premi Naismith National High School Player of the Year el 2011.

## Universitat

Burdick es va graduar a la Universitat de Tennessee el 2015. Burdick va ser nomenada UT Torchbearer el 2015.

## WNBA

Burdick va ser seleccionada pels Los Angeles Sparks el 2015, però es va tallar abans que comencés la temporada. Després va signar amb l'Atlanta Dream. Posteriorment va jugar per al New York Liberty i els San Antonio Stars, abans que l'equip fóra venut, traslladat i canviara el nom per Las Vegas Aces. El 31 de juliol de 2020, Burdick va signar un contracte amb els Aces per reprendre la seua carrera a la WNBA.

## Vida personal

El besavi de Burdick, Lloyd Burdick, va jugar als Chicago Bears. Té un germà menut i dos germanes menudes.

## Referències

* ↑ «Valencia Basket incorpora a Cassidie Cierra Burdick hasta final de temporada» (en castellà). Plaza Deportiva. [Consulta: 7 febrer 2023].
* ↑ «Valencia Basket se refuerza tras las últimas bajas: firma a Cierra Burdick y así queda la plantilla» (en castellà). Gigantes del Basket, 06-02-2023. [Consulta: 7 febrer 2023].
* ↑ «Cierra Burdick - 2014-15 Women's Basketball Roster - University of Tennessee Athletics» (en anglès). www.utsports.com. [Consulta: 4 setembre 2017].
* ↑ Cierra Burdick signed by WNBA's Atlanta Dream - GoVolsXtra Story
* ↑ «Aces Sign Forward Cierra Burdick». OurSportsCentral.